**Velkommen til Skedsmoskolen**

Vi ønsker (barnets navn og fødselsdato) velkommen til skolestart i Skedsmoskolen høsten 2016.

I dette brevet får dere informasjon om hva som skjer frem mot skolestart.

**Hvilken skole skal barnet deres begynne på?**

Barnets folkeregistrerte adresse tilhører (skolens navn) skole, og barnet har rett til skoleplass her.

**Innmelding til skolen**

Det første dere må gjøre, er å melde barnet inn i skolen. Dette gjør dere ved å fylle ut digitalt innmeldingsskjema på [www.skedsmo.kommune.no/skoleinnmelding](http://www.skedsmo.kommune.no/skoleinnmelding) innen 31. januar.

Dersom dere skal flytte før skolestart eller barnet skal begynne på en privatskole, trenger dere ikke å sende innmeldingsskjema. Men vi ber om at dere informerer skolen om dette i e-post eller brev.

**Besøksdag og informasjonsmøte**

I mai/juni kommer skolen og SFO til å ha en besøksdag for barnet. Det vil også bli holdt et informasjonsmøte for foreldre. Da får dere mulighet til å bli kjent med skolen og de ansatte før skolestart. Dere vil få tilsendt invitasjon i april/mai.

**Skolefritidsordning (SFO)**

Søknadsfristen til SFO er 1. mars. Alle som ønsker det, får plass i SFO på den skolen de skal gå på. Informasjon om hvordan dere søker, finner dere på [www.skedsmo.kommune.no/finnsfo](http://www.skedsmo.kommune.no/finnsfo). Her finner dere også informasjon blant annet om åpningstider, betaling og oppsigelse.

**Musikk- og kulturskolen**

Musikkskolen har aktivitetsgrupper med musikk, dans og teaterlek for elever på 1. trinn. Gruppene holdes på SFO i SFO-tiden og er åpne for alle. Mer informasjon om priser og påmelding finner dere på [www.skedsmo.kommune.no/musikkskolen](http://www.skedsmo.kommune.no/musikkskolen).

**Regelverket for tildeling av skoleplass**

Elever har rett til å gå på den skolen i nærmiljøet som de tilhører. Dette er bestemt i opplæringsloven § 8-1 første ledd og Skedsmo kommunes «Forskrift om områder for skoletilhørighet». Forskriften finner dere på [www.skedsmo.kommune.no/skoletilhorighet](http://www.skedsmo.kommune.no/skoletilhorighet).

**Mer informasjon**

Det er mulig å søke om skoleplass på en annen skole i kommunen enn den barnet tilhører. Søknadsfristen er1. april. Dere finner mer informasjon om skoletilhørighet og skolebytte på [www.skedsmo.kommune.no/skolebytte](http://www.skedsmo.kommune.no/skolebytte). Her finner dere også kart over skolekretser og elektronisk søknadsskjema for skolebytte.

Hvis dere har flere spørsmål dere ikke finner svar på, er dere også velkommen til å ta kontakt med skolen på telefon \*\*\*\*\*\*\*\* eller e-post \*\*\*\*\*@skedsmo.kommune.no.

Med vennlig hilsen

rektor